stanford-oval/wikipedia huggingface dataset:
Ruokometsäkerttunen

| Ruokometsäkerttunen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Sirkkalinnut Locustellidae
Suku::  Metsäkerttuset Bradypterus
Laji::  baboecala
Kaksiosainen nimi
 Bradypterus baboecala  (Vieillot, 1817) 
Katso myös
   Ruokometsäkerttunen Wikispeciesissä   Ruokometsäkerttunen Commonsissa 
Infobox OKNimi-testi OKIUCN-testi OK: 
Ruokometsäkerttunen (Bradypterus baboecala) on laajalla alueella Afrikassa tavattava sirkkalintuihin kuuluva varpuslintu.
Koko ja ulkonäkö

Kooltaan ruokometsäkerttunen on noin 13–19 cm. Lajin pää selkä ja pitkä pyöreäpäinen pyrstö ovat väriltään tummanruskeat. Perässä on punaruskea vivahde. Vatsastaan ruokometsäkerttunen on harmahtavan valkea. Kyljet ovat hieman rusehtavat. Sukupuolet muistuttavat toisiaan, ja nuoret yksilöt muistuttavat aikuisia.
Elinympäristö, -tavat ja ravinto

Ruokometsäkerttuset elävät jokien ja purojen tiheissä ruovikoissa. Laji elää yleensä pareittain. Parin löytymisen jälkeen linnut elävät yhdessä ja etsivät uuden parin itselleen vain, jos entinen pari kuolee. Ruokometsäkerttuset tekevät pesänsä maahan. Naaras munii kahdesta kolmeen valkeaa munaa. Linnun ravinto koostuu selkärangattomista, joita se etsii maasta.
Robert Williams Wood

| Robert Williams Wood |
| --- | --- |

Henkilötiedot
Syntynyt: 2. toukokuuta 1868 Concord, Massachusetts, Yhdysvallat
Kuollut: 11. elokuuta 1955 Amityville, New York, Yhdysvallat
Kansalaisuus:   Yhdysvaltalainen
Koulutus ja ura
Tutkinnot:  Harvardin yliopisto
Instituutti:  Johns Hopkinsin yliopisto
Tutkimusalue:  Fysiikka
Palkinnot:  Rumford -palkinto (1909) Matteucci -mitali (1918) Rumford -mitali (1938) Henry Draper -mitali (1940)
Robert Williams Wood (2. toukokuuta 1868 – 11. elokuuta 1955) oli yhdysvaltalainen fyysikko. Hänet tunnetaan ehkä parhaiten siitä, että hän epäili ranskalaisen René Prosper Blondlot'n löytämiä ja tuhansien fyysikoiden varmentamia N-säteitä. Nature-lehti lähetti Woodin tutkimaan uudenlaisia säteitä ja Wood tuli tulokseen, että säteet ovat vain harhakuva.
Elämä

Wood syntyi Concordin kylässä Massachusettsissa vuonna 1868. Vuonna 1891 Woodista tuli kandidaatti (B.A.) Harvardin yliopistosta. Tämän jälkeen hän opiskeli myös Johns Hopkinsin yliopistossa, Chicagon yliopistossa sekä Berliinin yliopistossa, muttei koskaan tullut tohtoriksi. Wood opetti Wisconsisin yliopistossa ja neljä vuotta myöhemmin, vuonna 1901, hänestä tuli kokeellisen fysiikan professori Johns Hopkinsin yliopistoon ja vuonna 1938 emeritus professori.
Wood kuoli vuonna 1955.
Työ

Wood keskittyi työssään optiikkaan ja spektroskopiaan, mistä hän on myös kansainvälisesti tunnettu. Hän teki myös monia useiden eri alojen keksintöjä. Yksi tällainen keksintö on niin sanottu musta valo, joka tunnetaan myös nimellä Woodin valo.
Saab Sonett

| Saab Sonett |
| --- | --- |
 Saab Sonett II V4
Valmistustiedot
Valmistaja:  Saab
Valmistusvuodet:  1956, 1967–1974
Korimalli:  roadster (Sonett) coupé (Sonett II, III)
Luokka:  urheiluauto
Saab Sonett oli Saabin valmistama urheiluauto, jonka ensimmäinen malli esiteltiin 16. maaliskuuta vuonna 1956 Tukholman autonäyttelyssä. Tätä mallia valmistettiin vain kuusi kappaletta. Ensimmäisen polven Sonett-mallissa oli kolmisylinterinen kaksitahtimoottori. Auton oli suunnitellut ruotsalainen Sixten Sason.
Saab Sonett I
Saab Sonett II (Saab 97) oli kaksipaikkainen, lasikuidulla vahvistettu muovikorinen urheiluauto. Vuosina 1967 ja 1968 moottorina oli edelleen kaksitahtinen moottori. Suomeen sitä tuotiin vain erikoistilauksesta. 1968 Saab Sonett II:n kaksitahtinen moottori korvattiin tehokkaammalla Ford V4:lla, jonka yhtiö oli kehittänyt etuvetoiseen Ford 12 M - malliin.
Saab Sonett III
Saab Sonett II:n valmistus päättyi vuonna 1969 ja vuoden 1970 malliksi tuli Saab Sonett III. Saab Sonett III -mallin valmistus aloitettiin vuonna 1970. Auton kori oli uudistettu täysin ja se oli muotoiltu Italiassa. Tuotanto lopetettiin vuonna 1974. Saabin muut urheiluautomallit Saab 93 750 Gran Turismo ja Saab Monte Carlo 850 edustivat autovalmistajan kahta ralliin tarkoitettua autoa.
Rumble at Club 16 – Radiomafia Live 1991

| Rumble at Club 16 - Radiomafia Live 1991 Francine |
| --- | --- | --- |

Livealbumin tiedot
 Äänitetty : Radiomafian SF-Live Roadshow 6.9.1991
 Julkaistu: 2. joulukuuta 2022
 Kesto: 45.26
 Levy-yhtiö: Bluelight Records
Francinen muut julkaisut
| Rightnow! 2018 | Rumble at Club 16 - Radiomafia Live 1991 2022 |   |
Rumble at Club 16 - Radiomafia Live 1991 on Francine-yhtyeen live-albumi. Se julkaistiin 2. joulukuuta 2022. Keikkasetti koostui kahden ensimmäisen albumin kappaleista. Mukana oli tuoreen singlen lisäksi myös neljä kappaletta yhtyeen vielä tuolloin julkaisemattomalta kolmannelta albumilta. Keikan päätti versiointi Elvis Presleyn ensimmäisestä singlestä That's All Right.
Kappaleet

Let It Burn – 2.51
Shake My Bones – 3.01
Red Hot Love – 2.49
Sweet Lovin’ – 3.01
Wild Winds Are Blowin’ – 4.10
Good Love – 3.12
I Promise – 2.59
Before I Say Hello – 3.37
Money Talks – 3.52
Downtown – 3.20
Little Girl of Mine – 2.30
Rumble  on the Bayou – 3.11
I’m on Fire – 3.23
That's All Right – 3.20
Rumeenihappo

| Rumeenihappo |
| --- | --- |

Tunnisteet
IUPAC-nimi:  (9Z,11E)-oktadeka-9,11-dieenihappo
CAS-numero:  2540-56-9
PubChem CID:  5280644
SMILES:  CCCCCC\C=C/C=C/CCCCCCCC(=O)O
Ominaisuudet
Molekyylikaava:  C18H32O2
Moolimassa:  280,445 g/mol g/mol
Rumeenihappo on konjugoitu linolihappo, joka kuuluu omega-7-rasvahappoihin. Yhdistettä esiintyy märehtimisprosessissa syntyvässä rasvassa ja maitotuotteissa ja sitä syntyy vakseenihapon delta-9-desaturaasissa. Yhdisteellä on havaittu antikarsinogeenisiä ominaisuuksia laboratoriokokeissa.
Aiheesta muualla

PubChem: Rumenic acid (englanniksi)
Human Metabolome Database: Bovinic acid (englanniksi)
Food Component Database (FooDB): Bovinic acid (englanniksi)
Kyoto Encyclopedia of Genes and Genomes (KEGG): Rumenic acid (englanniksi)
Saaristofregatti

Turunmaa-luokan soutufregatti Lodbrokin pienoismalli Suomenlinnan Ehrensvärd-museossa.
Saaristofregatti oli 1700-luvun lopulta 1800-luvun alkuun Itämerellä käytetty sotalaivatyyppi. Ne olivat fregateiksi tai kuunareiksi takiloituja soutufregatteja. Niissä oli enemmän tykkejä kuin kaleereissa, joissa oli yleensä vain kaksi suurta keulatykkiä.
Ruotsin saaristolaivastoon kuuluneita Fredrik Henrik af Chapmanin suunnittelemia saaristofregatteihin kuuluvia alustyyppejä olivat:
Hämeenmaa (hämmema): Aluksessa oli kolmimastoinen takila. Airoportit sijaitsivat tykkiporttien välissä. Tyypeistä suurin.
Turunmaa (turuma): Tyyppi oli kolmimastoinen. Airoportit sijaitsivat tykkiporttien yläpuolella. Hiukan pienempi kuin hämeenmaa.
Uusimaa (udema): Kolmimastoinen takila. Airoparien määrä oli neljätoista.
Pohjanmaa (pojama): Airojen hankaimet sijaitsivat parraslaidassa. Takila oli kaksimastoinen. Tyyppi oli saaristofregateista pienin.
Hämeenmaa Styrbjörnistä, Turunmaa Lodbrokista ja Pohjanmaa Brynhildasta on säilynyt alkuperäiset pienoismallit, jotka ovat Suomenlinnan Ehrensvärd-museossa. Myös kuningas Kustaa III:n lippulaiva kuunari HMS Amphion oli soudettavaa mallia ja senkin pienoismalli on samassa museossa.
Venäläisten oivallettua alustyypin edut he aloittivat saaristofregattien valmistuksen. Tunnetuin näistä lienee Kotkan edustalle Ruotsinsalmen toisessa taistelussa uponnut fregatti St. Nikolai.
Roots of Chaos

| Roots of Chaos Antigama & Deformed |
| --- | --- | --- |

Split-albumin tiedot
 Julkaistu: heinäkuu 2006
 Tyylilaji: death metal, grindcore
 Kesto: 24.54
 Levy-yhtiö: Deformeathing
Antigaman muut julkaisut
| Zeroland 2005 | Roots of Chaos 2006 | Antigama / Drugs of Faith 2007 |
Deformedin muut julkaisut
| Project Torture 004 2004 | Roots of Chaos 2006 |   |
Roots of Chaos on kahden puolalaisen death metal/grindcore -yhtyeen Antigaman ja Deformedin split-albumi, joka on julkaistu vuonna 2006.
Kappalelista

Antigama
Psicobambola – 12.01
Deformed
Plastic Bag Existence – 2.15
Amorphous Embrace – 2.23
Dead Bodies Accident – 2.49
Rapist From Shankill – 2.08
With Mask Without Face – 3.18
Aiheesta muualla

Roots of Chaos Discogsissa. (englanniksi)
Albumi Roots of Chaos Encyclopaedia Metallum -sivustolla (englanniksi)
Rikos yhdistää

| Rikos yhdistää> Partners in Crime |
| --- | --- |
Tyyli:  draama
Kestoaika:  60 minuuttia
Perustuu:  Agatha Christien romaaneihin Salainen vastustaja ja Salomonin tuomio
Pääosissa:   David Walliams  Jessica Raine  James Fleet  Matthew Steer 
Alkuperämaa:  Yhdysvallat
Alkuperäiskieli:  englanti
Verkko:   BBC One  Ovation  Acorn TV   MTV Katsomo 
Julkaistu:  26.7.2015 – 30.8.2015
Tuotantokausia:  1
Jaksoja:  6
Tuotanto
Tuottaja(t):  Georgina Lowe
Vastaava(t) tuottaja(t):   Hilary Bevan Jones  Hilary Strong  Mathew Prichard  Matthew Read  David Walliams 
Ohjaaja(t):  Edward Hall
Käsikirjoittaja(t):   Zinnie Harris  Claire Wilson 
Säveltäjä(t):  Tim Phillips
Kuvaaja(t):  David Higgs
Tuotantoyhtiö(t):   Endor Productions  Agatha Christie Productions 
Aiheesta muualla
IMDb
Rikos yhdistää (engl. Partners in Crime) on brittiläinen draamasarja, joka alkoi BBC One -kanavalla 26. heinäkuuta 2015. Kuusiosainen sarja on sovitus kahdesta Agatha Christien Tommy ja Tuppence -salapoliisiromaanista. Ensimmäinen kolmiosainen tarina perustuu vuoden 1922 romaaniin Salainen vastustaja (engl. The Secret Adversary) ja toinen kolmiosainen tarina vuoden 1941 romaaniin Salomonin tuomio (engl. N vai M?. BBC ei tehnyt sarjalle toista kautta.
Näyttelijät > Päähenkilöt

| 0 | 1 | 2 |
| --- | --- | --- |
|  David Walliams  | … |  Tommy Beresford   |
|  Jessica Raine  | … |  Tuppence Beresford   |
|  James Fleet  | … |  Major Anthony Carter   |
|  Matthew Steer  | … |  Albert Pemberton   |
Näyttelijät > Vierailevat näyttelijät

| 0 | 1 | 2 |
| --- | --- | --- |
|  Miles Roughley  | … |  George Beresford (jakso 1)   |
|  Clarke Peters  | … |  Julius Hersheimmer (jaksot 1–3)   |
|  Alice Krige  | … |  Rita Vandemeyer (jaksot 1–2)   |
|  Paul Brennen  | … |  Lucky (jaksot 1–3)   |
|  Jonny Phillips  | … |  Whittington (jaksot 1–3)   |
|  Camilla Marie Beeput  | … |  Jane Finn (jaksot 1–3)   |
|  Madeline Appiah  | … |  Annette (jaksot 1–3)   |
|  Andrew Havill  | … |  James Peel (jaksot 2–3)   |
|  Ed Speleers  | … |  Carl Denim (jaksot 4–6)   |
|  Roy Marsden  | … |  Commander Haydock (jaksot 4–6)   |
|  Alyy Khan  | … |  Major Khan (jaksot 4–5)   |
|  Danny Lee Wynter  | … |  Gilbert Worthing (jaksot 4–6)   |
|  Christina Cole  | … |  Mrs Sprot (jaksot 4–6)   |
|  Aoife McMahon  | … |  Sheila Perenna (jaksot 4–6)   |
|  Pinar Ogun  | … |  Veronika Urbanowicz (jaksot 4–6)   |
|  Robert Hands  | … |  Frederick Minton (jaksot 4–6)   |
|  Issy van Randwyck  | … |  Elizabeth Minton (jaksot 4–6)   |
|  Tam Williams  | … |  Harrison (jaksot 4–6)   |
|  Hannah Waddingham  | … |  Blondi salamurhaaja (jaksot 4–6)   |
|  Tamsin Dean  | … |  hotellin tarjoilija (jakso 5)   |
Aiheesta muualla

Agatha Christien Rikos yhdistää MTV Katsomo (mtv.fi). Viitattu 3.1.2024.[vanhentunut linkki]
Rikos yhdistää Yle Areena (areena.yle.fi). Viitattu 3.1.2024.
Rick Davies

| Rick Davies |
| --- | --- |
 Rick Davies vuonna 1979.
Henkilötiedot
Koko nimi:  Richard Davies
Syntynyt: 22. heinäkuuta 1944 (ikä 80)
Ammatti:  muusikko, lauluntekijä
Muusikko
Taiteilijanimi:  Rick Davies
Laulukielet:  englanti
Aktiivisena:  1956-
Tyylilajit:  progressiivinen rock, poprock, taiderock
Soittimet:  laulu * kosketinsoittimet * huuliharppu
Yhtyeet:  Supertramp
Levy-yhtiöt:  A&M, Rick Davies Productions
Aiheesta muualla
www.supertramp.com
  [ Muokkaa Wikidatassa ] [ ohje ]  
Richard "Rick" Davies (s. 22. heinäkuuta 1944) on englantilainen muusikko, laulaja ja lauluntekijä, joka tunnetaan parhaiten progressiivisen rock-yhtye Supertrampin perustajajäsenenä, laulajana ja kosketinsoittajana. Davies on yhtyeen ainoa alkuperäinen jäsen, joka on edelleen aktiivinen yhtyeen kanssa, ja hän on säveltänyt Roger Hodgsonin lisäksi suurimman osan yhtyeen kappaleista, kuten mm. "Rudy", "Bloody Well Right", "Ain't Nobody But Me", "Another Man's Woman", "Downstream", "From Now On", "Gone Holliwood", "Goodbye Stranger", "Just Another Nervous Wreck", "Cannonball", "Better Days", "Brother Where You Bound" ja "I'm Beggin' You". Hänet tunnetaan myös rytmikkäistä blues-pianosooloistaan, jazz-sävyisistä progressiivisista rock-sävellyksistään ja kyynisistä sanoituksistaan.
Indelibly Stamped-albumilla vuonna 1971, Davies aloitti laulamisen yhtyeessä hänen kirjoittaja / laulajakumppaninsa Roger Hodgsonin kanssa aina Hodgsonin eroamiseen yhtyeestä vuonna 1983, jolloin Daviesista tuli yhtyeen ainoa laulaja. Daviesin ääni on huomattavasti syvempää kuin Hodgsonin, ja yleensä hän laulaa baritonin äänellä, joka on selvästi vastakohtana Hodgsonin tenorille. Davies laulaa kuitenkin muutamissaan lauluissaan falsetissa, kuten kappaleissaan "Goodbye Stranger" ja "My Kind of Lady". Hän soittaa myös huuliharppua yhtyeessään.
Elämäkerta ja ura > Yksityiselämä

Davies on ollut naimisissa Sue Daviesin kanssa (joka on ollut Supertrampin manageri vuodesta 1984) vuodesta 1977.
Daviesin äiti kuoli vuoden 2008 lopulla hoitokodissa Stratton St Margaret; Davies matkusti New Yorkin Long Islandilta kotoaan joka joulu käydäkseen katsomassa äitiään. Hänen viimeinen matkansa Britanniaan oli tammikuussa 2009 järjestämään äitinsä muistojuhlia.
Davies omistaa tällä hetkellä Rick Davies Productionsin, joka on Supertrampin äänitysten tekijänoikeuksien haltija.
Daviesilla todettiin myelooma, joka peruutti yhtyeen vuoden 2015 kiertueen.
Rick Davies vuonna 2002.
Käännös suomeksi
Sadan vuoden yksinäisyys – Parhaat 1980–1986

| Sadan vuoden yksinäisyys – Parhaat 1980–1986 SIG |
| --- | --- | --- |

Kokoelmalevyn tiedot
 Julkaistu: 2009
 Formaatti: 2CD
 Tyylilaji: uusi aalto, pop rock
 Kesto: 114.14
 Levy-yhtiö: Johanna Kustannus
Listasijoitukset
  14.
SIG:n muut julkaisut
| Suomalainen pop-levy 2003 | Sadan vuoden yksinäisyys – Parhaat 1980–1986 2009 | Johanna-vuodet 1980–1983 2014 |
Sadan vuoden yksinäisyys – Parhaat 1980–1986 oli Matti Inkisen Sig-yhtyeen 30-vuotisen taipaleensa kunniaksi julkaisema kokoelmalevy. Se julkaistiin kahdella CD:llä.
Levyllä on monia yhtyeen tunnetuimpia kappaleita. Se tuo esille Matti Inkisen tuotannon SIG-yhtyeen kultakaudelta 1980-1986.
Albumi nousi Suomen virallisen lista sijalle 14, ja se pysyi listalla yhteensä kahdeksan viikkoa.
Kappaleet

| --- | --- |
 CD 1 Tiina menee naimisiin – 3.21  Lauantaina – 3.30  Tänä yönä – 3.24  Jos sä rakastat mua – 4.12  Vuosisadan rakkaustarina – 3.03  Bäng-bäng – 2.22  Älä sinä huoli – 2.56  Hyvää yötä – 4.29  Inkinen: Huima lumous – 3.33  Ludwig van Beethoven – 3.37  Sadan vuoden yksinäisyys – 3.10  Pidä kii unelmistas – 2.52  Rakastan sua vain – 2.24  Leijailen – 3.29  Kolme sanaa sinulle – 3.48  Maailman myrskyt – 6.13 :  CD 2 Viipuri-pop – 3.48  Marianne – 2.07  Kartsaa – 4.54  Matti Inkinen: 1 – 36.Matti Inkinen  Elämä vie mua – 1.48  Synnyin tanssiin – 2.57  Laitakaupungin laulu – 4.10  En koskaan (sinusta tuu selviytymään) – 2.30  Jos taivas on vain pienille enkeleille – 3.26  Hyvä ja rauhallinen olla – 3.28  Lapsuus & lapsellisuus – 5.37  Tuonela – 2.58  Kuunsilta (sinä & hän) – 4.06  Purppura – 5.28  Hyvää syntymäpäivää – 4.17  Kerro mitä on rakkaus – 4.11
Aiheesta muualla

Sadan vuoden yksinäisyys – Parhaat 1980–1986 discogs.com -sivustolla
Henrik Hansen (painija)

| Mitalit> Maa:   Tanska.Miesten kreikkalais-roomalainen paini. Olympialaiset  | Mitalit> Maa:   Tanska.Miesten kreikkalais-roomalainen paini. Olympialaiset  | Mitalit> Maa:   Tanska.Miesten kreikkalais-roomalainen paini. Olympialaiset  | Maa:   Tanska> Miesten kreikkalais-roomalainen paini. |
| --- | --- | --- | --- |
|  Pronssia | Lontoo 1948 | 73 kg |  |
Christian Henrik Hansen (26. toukokuuta 1920 Frederiksværk – 23. elokuuta 2010 New London, Connecticut, Yhdysvallat) oli tanskalainen vapaa- ja kreikkalais-roomalaisen tyylin painija ja olympiamitalisti.
73 kilogramman painoluokassa kilpaillut Hansen voitti kreikkalais-roomalaisessa painissa olympiapronssia Lontoossa 1948. EM-kilpailuissa hän sijoittui vapaapainissa viidenneksi vuonna 1949.
Ruuttanajärvi (Hämeenlinna, Sudenpesänkangas)

| Ruuttanajärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°12′53″N, 25°12′13″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Teuronjoen valuma-alue (35.83)
Laskuoja:  oja Ränskälänojaan 
Järvinumero:  35.836.1.011
Mittaustietoja
Pinnankorkeus:  155,7 m  
Rantaviiva:  0,461 km  
Pinta-ala:  0,948 ha  
 fiRuuttanajärvi 
Ruuttanajärvi  eli myös Ruutanajärvi  on Kanta-Hämeessä Hämeenlinnassa sijaitseva järvi. Järvi kuuluu Evon retkeilyalueen Sudenpesänkankaan luonnonsuojelualueeseen .
Maantietoa

Järven pinta-ala on 0,9 hehtaaria ja se on 200 metriä pitkä ja 100 metriä leveä. Se sijaitsee laajan metsäalueen keskellä. Sen rantaviivan pituus on 450 metriä ja se on autio. Järvelle ei johda tietä ja se sijaitsee luonnonsuojelualueella. Viereinen Karhujärvi sijaitsee vedenjakajan toisella puolella.
Vesistösuhteet

Järvi kuuluu Kokemäenjoen vesistössä Vanajan reitin valuma-alueella Teuronjoen valuma-alueeseen. Se jaetaan vielä Mustajoen valuma-alueeseen, johon järvi kuuluu. Järven vedenpinnan korkeus on 155,7 metriä mpy. Järvestä lähtee koilliseen laskuoja, joka pienen lammikon läpi virrattuaan yhtyy Ränskälänojaan. Se toimii samalla kunnan rajajokena Asikkalan ja Hämeenlinnan välillä. Sama joki muuttuu alempana nimeltään Arranjoeksi, ja sitten Isojoeksi ja lopulta Mustajoeksi. Mustajoki laskee Pääjärveen.
Romano Prodi

| Romano Prodi |
| --- | --- |
 Prodi vuonna 2016
Italian pääministeri
 17.5.2006–8.5.2008  
Presidentti:  Giorgio Napolitano
Varapääministeri:  Massimo D'Alema Francesco Rutelli
Edeltäjä:  Silvio Berlusconi
Seuraaja:  Silvio Berlusconi
 17.5.1996–21.10.1998  
Presidentti:  Oscar Luigi Scalfaro
Varapääministeri:  Walter Veltroni
Edeltäjä:  Lamberto Dini
Seuraaja:  Massimo D'Alema
Euroopan komission puheenjohtaja
 Prodin komissio 16.9.1999–30.10.2004  
Edeltäjä:  Manuel Marín
Seuraaja:  José Manuel Barroso
Henkilötiedot
Syntynyt: 9. elokuuta 1939 (ikä 85) Scandiano
Tiedot
Puolue:  Demokraattinen puolue (2007–2013) Demokraatit (1999–2002) Italian kansanpuolue  (1994–1999) Italian kristillisdemokraattinen puolue (1976–1994)
 Nimikirjoitus
Aiheesta muualla
www.romanoprodi.it
Romano Prodi  kuuntele ääntämys (ohje)(s. 9. elokuuta 1939 Scandiano) on italialainen poliitikko, joka toimi Italian pääministerinä vuosina 1996–1998 ja 2006–2008. Prodi palveli Euroopan komission puheenjohtajana 1999–2004.
Perhe ja koulutus

Romano Prodi suoritti vuonna 1961 oikeustieteen tutkinnon Milanon katolisessa yliopistossa. Hänen lopputyönsä käsitteli protektionismia Italian teollisuuden kehityksessä. Prodi jatkoi opintojaan Milanon ja Bolognan yliopistoissa sekä London School of Economicsissa. Akateemisen uransa Prodi aloitti Bolognan yliopiston valtiotieteen laitoksella toimialan taloustieteen ja teollisuuspolitiikan alalla assistentin tehtävissä vuonna 1963. Apulaisprofessoriksi hänet nimitettiin vuonna 1966, minkä jälkeen Prodi hoiti professorin tehtäviä vuosina 1971–1999. Prodi on toiminut myös vierailevana professorina Harvardin yliopistossa ja Stanfordin tutkimuslaitoksella.
Naimisiin Prodi meni Flavia Franzonin kanssa vuonna 1969. Heillä on kaksi poikaa, Giorgio ja Antonio.
Poliittinen ura

Prodi johti keskustavasemmistolaisen Oliivipuukoalition, jonka perustajiin hän kuului, voittoon huhtikuussa 1996 ja oli vuosina 1996–1998 Italian pääministeri. Prodin hallitus sai maan talouden sellaiseen  kuntoon, että Italia pääsi mukaan talous- ja rahaliiton EMU:n kolmanteen vaiheeseen ensimmäisten joukossa. Vähemmistöhallitus kaatui kommunistien vedettyä siltä tukensa.
Euroopan komission johdossa Prodi oli vuosina 1999–2004. Hänet valittiin palauttamaan skandaaleissa tahriintunut komission maine. Nimityksen takana oli Saksan liittokansleri Gerhard Schröder, mutta Prodi sai yksimielisen tuen.
Euroopan komission toimikauden lähestyttyä loppuaan Prodi vaati keskusta-vasemmistoa yhdistymään taakseen "maan maineen pilanneen" ja "vastuutonta talouspolitiikkaa" harjoittavan Silvio Berlusconin syrjäyttämiseksi. Riitelyn vuoksi hajonnut Oliivipuukoalitio koottiin uudelleen.
Huhtikuussa 2006 oppositiojohtaja Prodi haastoi pääministeri Silvio Berlusconin Italian parlamenttivaaleissa. Tasaväkinen vaali päättyi lopulta Prodin niukkaan voittoon. Prodin toinen hallitus istui yhdeksän kuukautta ennen kaatumista ulkopoliittisista kiistoista johtuen. Presidentti Giorgio Napolitano nimitti hänet kuitenkin muodostamaan hallituksen uudelleen.
Prodin hallitus rakoili toisen kerran kun oikeusministeri Clemente Mastella erosi korruptioepäilyjen vuoksi. Tämän jälkeen Mastella ilmoitti, että hänen puolueensa äänestää hallitusta vastaan. Prodi mittautti hallituksensa luottamusta parlamentin molemmissa kamareissa ja voitti selvästi 23. tammikuuta 2008 alahuoneen äänestyksen, mutta hävisi ylähuoneen äänestyksen äänin 156–161 seuraavana päivänä ja jätti eropyyntönsä presidentti Napolitanolle.
Aiheesta muualla

Kuvia tai muita tiedostoja aiheesta Romano Prodi Wikimedia Commonsissa
Prodin virallinen kotisivu (italiaksi)
Puheenjohtaja Prodin arkistoitu kotisivu
Puheenjohtajan ansioluettelo
| 0 | 1 | 2 | 3 |
| --- | --- | --- | --- |
|  | Edeltäjä: Manuel Marín | Euroopan unionin komission puheenjohtaja 1999–2004 | Seuraaja: José Manuel Barroso |
Ruuttilampi (Ylitornio)

| Ruuttilampi |
| --- | --- |
Valtiot:  Suomi
Paikkakunta:  Ylitornio
Koordinaatit:  66°22′43″N, 24°36′53″E
Vesistöalue ja valuma-alueen tietoja
Laskujoki:  ei laskuojaa 
Järvinumero:  67.994.1.001
Mittaustietoja
Pinnankorkeus:  138,7 m  
Rantaviiva:  0,777 km  
Pinta-ala:  3,638 ha  
Saaria:  ei saaria 
 fiRuuttilampi 
Ruuttilampi  on Lapissa Ylitorniolla Mellakosken kylän lähellä sijaitseva lampi.
Maantietoa

Lammen pinta-ala on 3,6 hehtaaria, se on 300 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 800 metriä.
Vesistösuhteet

Lampi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Kuijasjoen valuma-alueella (67.99), jonka Mellajoen alueeseen (67.994) se kuuluu. Lammen vedenpinnan korkeus on 138,7 metriä mpy.